JAV žemės ūkio departamento (USDA) duomenimis, 2022 m. pasaulio vištienos mėsos eksportas siekė 13,670 mln. t. JAV eksportavo 3,267 mln. t, Brazilija – 4,625 mln. t. Abiejų šalių eksportas sudarė 57,9 proc. viso eksporto kiekio.

2022 m. JAV broilerių eksportas siekė 3,792 tūkst. t. Jis padidėjo 4,6 proc., palyginti su 2021 m. Eksporto pajamos padidėjo 17 proc. Broilerių eksportas į Kinija, Meksiką, Kubą, Taivaną, Filipinus ir Kanadą sudarė 57,4 proc. Šiek tiek daugiau broilerių buvo eksportuota į Angolą, Gruziją, Vietnamą, Gaboną, Singapūrą, Turkmėnistaną, Iraką ir Čilę.

2022 m. JAV pagamino 2,351 mln. t kalakutienos. Jos gamyba sumažėjo 6,1 proc. Dėl paukščių gripo vien tik Minesotos, Indianos ir Šiaurės Karolinos valstijose buvo išskersta daugiau nei 9,44 mln. t pardavimui auginamų kalakutų. Dėl to kalakutienos eksportas sumažėjo 25,6 proc.

2022 m. JAV kiaušinių eksportas (įskaitant maistui skirtus kiaušinius ir kiaušinių produktus) siekė 1,929 mlrd. vnt. – 52 proc. mažiau nei 2021 m.. Eksporto pajamos dėl padidėjusios produktų kainos, sumažėjo 14,4 proc., palyginti su 2021 m. ir siekė 266,5 mln. JAV dolerių (253,09 mln. EUR).

Naujausiais JAV žemės ūkio tarnybos duomenimis, 2022 m. šalies paukštienos ir kiaušinių eksporto pajamos siekė 6,234 mlrd. JAV dolerių (5,920 mlrd. EUR). Jos padidėjo 12,4 proc., palyginti su 2021 m.

 Šaltinis *Euromeatnews.com*